Sólveig Anna Jónsdóttir skrifaði : Á milli þess sem ég hósta og hugsa um kjaradeilu Eflingar við Reykjavíkurborg les ég viðskiptaannála Íslands og Moggann . Ég mæli eindregið með greininni Draumur , raunveruleiki , martröð eftir einhvern mjög fancý karl sem heitir Albert Þór Jónsson og er viðskiptafræðingur með MCF í fjármálum fyrirtækja og 30 ára starfsreynslu á fjármálamarkaði í Mogganum í dag . Hún er frábær og skemmtileg . ( „ Undirritaður er náttúrulegur bjartsýnismaður sem er ólíkt mörgum vinstrimönnum sem hafa margir stórt vandamál sem er að spá fyrir mikilli svartsýni í mörgum málum sérstaklega umhverfismálum án þess að benda á raunverulegar lausnir , sem er auðvitað ekkert nýtt . Sjálfbærni og umhverfisvernd eru verðmætasköpun 21. aldarinnar en nálgast verður verkefnið með bjartsýni að vopni og með raunverulegum lausnum . “ Sem eru ATHAFNAFRELSI og EINKAVÆÐING . Annars deyjum við öll úr kommúnisma sem er eina lausnin sem að vinstrimenn aðhyllast . Sad ! ) Ég er bara rétt að komast í gang með Áramót Viðskiptablaðsins og Frjálsrar verslunnar , sem er glansandi og veglegt blað , 194 blaðsíður og er því ekki búin að lesa viðtalið við forstjóra Kauphallarinnar né umfjöllunina um launakjör strákanna ykkar eða predikun Týs um múgræðið . Ég ætla að taka blaðið með heim úr vinnunni svo ég geti lesið í fyrramáliðen lofa að skila því aftur . En kannski klippi ég fyrst út myndina og kvótið í sjálfa mig úr blaðinu til að setja á ísskápinn heima , því að oft er ég sammála sjálfri mér en þó aldrei meira en hér . Og þarna er mjög vægt tekið til orða ; ég er ekki „ frekar hissa “ , heldur mjög undrandi . En þar sem ég , líkt og Albert Þór , er náttúrulegur bjartsýnismaður ( Konur eru líka menn . Nema þegar þeir fara á túr og ganga með börn , en það er önnur saga ) ætla ég að trúa því að fjölmörg muni , þegar gamla og nýja árið mætast , strengja þess heit að verða meira sammála mínum skoðunum . Og þegar ég hugsa um það hlakka ég bara voðalega mikið til nýs árs .